Πατάτες, γλυκοπατάτες και παντζάρια με άρωμα μαστίχας
Ένα νόστιμο γιαχνί με πατάτες, γλυκοπατάτες, παντζάρια και χόρτα. Ξεχωρίζει για τα ωραία αρώματά του: τζίντζερ και μαστίχα.
1 κιλό φρέσκα παντζάρια (βολβοί και φύλλα, ξεχωρισμένα), 1 ξερό κρεμμύδι, ψιλοκομμένο, 3 εκ. ρίζα τζίντζερ, τριμμένη, 600 γρ. πατάτες, καθαρισμένες, κομμένες σε ακανόνιστα κομμάτια, 2 μέτριες γλυκοπατάτες (ή 4 μέτρια καρότα), σε μέτρια κομμάτια, 300 γρ. ντοματίνια, λιωμένα στον πολυκόφτη, 90 ml ελαιόλαδο, 2-3 κρύσταλλοι μαστίχα Χίου, αλάτι, φρεσκοτριμμένο πιπέρι
Πατάτες, γλυκοπατάτες και παντζάρια με άρωμα μαστίχας, πλένουμε και χοντροκόβουμε τα παντζαρόφυλλα, καθαρίζουμε τους βολβούς  και τους κόβουμε σε φέτες κυδωνάτες, με πάχος 1,5 εκ.Σε φαρδιά κατσαρόλα σοτάρουμε στο μισό ελαιόλαδο το κρεμμύδι, σε χαμηλή φωτιά, για 15 λεπτά.Προσθέτουμε τις πατάτες, τις γλυκοπατάτες (ή καρότα), το  τζίντζερ και τις φέτες παντζαριών, ανακατεύουμε καλά και προσθέτουμε τα παντζαρόφυλλα, τα ντοματίνια, αλάτι και πιπέρι  και μαγειρεύουμε για μερικά λεπτά, μέχρι να μαραθούν τα φύλλα.Προσθέτουμε 200 ml νερό και συνεχίζουμε το μαγείρεμα σε  μέτρια φωτιά, για περίπου 20 λεπτά, ανακατεύοντας τακτικά, μέχρι να μαλακώσουν  τα υλικά και να μελώσει η σάλτσα, αλλά να μην κολλήσει στο σκεύος.Βάζουμε το υπόλοιπο λάδι σε ένα μπρίκι, προσθέτουμε τη μαστίχα και ζεσταίνουμε σε χαμηλή φωτιά, ανακατεύοντας διαρκώς,  μέχρι να λιώσει η μαστίχα.Αδειάζουμε αυτό το λάδι στην κατσαρόλα με το φαγητό,  τη σείουμε για να απλωθεί παντού και αποσύρουμε από τη φωτιά.Συνοδεύουμε με κεφαλοτύρι σαγανάκι (η σεφ προτείνει το νιώτικο) και σαλάτα με ρόκα, λάδι και μαυροκούκι. Σκορπίζουμε σε κάθε μερίδα λεπτεπίλεπτα  φετάκια από ραπανάκι, ψιλοκομμένο μαϊντανό και ξύσμα λάιμ.
Γλυκοπατάτα,Παντζάρια,Πατάτες,Vegan,Χορτοφαγικά